สวัสดีค่ะประจำเดือนมา 18 ก.ย หาย 22 ก.ย ซึ่งวันที่ 24ก.ย มีเพศสัมพันธ์โดยป้องกัน(สวมถุงยางอนามัย)หลั่งในแต่ถุงยางแตก กินยาคุมฉุกเฉินผ่านไป 5 วันวันที่ 29ก .ยมีเลือดออกคล้ายประจำเดือน(คิดว่าน่าจะเป็นผลจากการรับประทานยาคุม) วันที่ 30 ก.ย ได้มีเพศสัมพันธ์อีกครั้งโดยป้องกันแล้วหลั่งในแต่ถุงยางแตกอีก มีโอกาสท้องมั้ยคะ
สวัสดีค่ะ หากประจำเดือนมาวันที่ 18-22 ก.ย. แล้วได้มีเพศสัมพันธ์ในวันที่ 24 ก.ย. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น ก็อาจไม่จำเป็นต้องทานยาคุมฉุกเฉินไปก็ได้ แต่หากได้ทานไปแล้ว และในวันที่ 29 ก.ย. ได้มีเลือดออกมา ก็น่าจะเป็นเลือดที่เกิดจากผลของยา ไม่ใช่ประจำเดือน เพราะประจำเดือนเพิ่งมาไปไม่นานส่วนการมีเพศสัมพันธ์อีกครั้งในวันที่ 30 ก.ย. หากถุงยางอนามัยแตก ก็จะมีโอกาสตั้งครรภ์ได้ ดังนั้น ก็อาจต้องทานยาคุมฉุกเฉินไปอีกครั้งค่ะ ซึ่งหลังจากนี้ อาจมีหรือไม่มีเลือดออกก็ได้ ส่วนประจำเดือนก็อาจมาช้ากว่ากำหนดได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ ไม่ควรใช้ยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ